Lauberhornin syöksylasku

Lauberhornin syöksylasku Sveitsin Wengenissä on maailman pisin syöksylasku. Se kuuluu vuonna 1967 perustetun alppihiihdon maailmancupin klassikkokilpailuihin ja se on laskettu vuodesta 1930 alkaen Lauberhornin kilpailuissa.

Lauberhornin syöksylasku lasketaan Lauberhorn-vuoren rinteellä. Rata alkaa vuoren eteläsivulta ja päättyy Wengenin eteläpuolelle Schiltwaldin kylään. Nykyään voittoaika tällä melkein 4,5 kilometriä pitkällä radalla on noin kaksi ja puoli minuuttia. Huippunopeuden ollessa jopa yli 160 km/h, Lauberhornin syöksy on huippunopeudeltaan maailmancupin nopein syöksy.

Lauberhornin syöksylasku on myös tunnettu taustalla näkyvistä Eiger-, Mönch- ja Jungfrau-vuorista.

Reitti
Syöksylaskun lähtö sijaitsee 2 315 metriä merenpinnan yläpuolella Lauberhornschulterilla, jonne pääsee Lauberhorn-tuolihissillä Kleine Scheideggistä. Rinteen ylin osuus, jonka laskeminen kestää melkein minuutin, on melko tasainen ja koostuu liukuosuuksista sekä pitkistä käännöksistä. Tällä osuudella sijaitsee Russisprung (Russihyppyri), joka on nimetty Bernhard Russin mukaan, joka rakennutti sen vuonna 1988.

Traversenschussin ja nopeutta hidastavan S-mutkan jälkeen seuraa hyppy Hundschopfin yli, jossa mennään kahden kallion välistä 15 metriä alaspäin. Sitä seuraa heti Minschkante, jossa Josef Minsch vuonna 1965 loukkaantui vaikeasti. Sen jälkeen tulee Canadian Corner (Kanadalainen käännös), jossa vuonna 1976 kanadalaiset Dave Irwin ja Ken Read laskivat ulos.

Sitten tulee kapea liukuosuus Alpweg (Alppitie). Se päättyy Kernen-S:ään, erittäin jyrkkään oikean ja vasemman käännöksen yhdistelmään. Vuoteen 2007 asti, tämä osuus oli nimeltään Brüggli-S, mutta se uudelleennimettiin Bruno Kernenin lopettamisen jälkeen. Kernen laski tällä kohtaa rajusti ulos vuonna 1997, mutta loukkasi itseään vain lievästi. Kernen-S johtaa lyhyelle sillalle, joka ylittää ensimmäisen kerran Schiltwaldbach-joen. Sillan jälkeen rinne jatkuu jyrkästi lyhyeen Wasserstation (Vesiasema) -tunneliin, joka menee Wengernalpbahn-rautatien alitse. Toisen kerran Schiltwaldbach ylitetään Wasserstation-tunnelissa, jossa joen uoma kulkee.

Wasserstationin jälkeen alkaa pitkä liukuosuus Langentrejen. Vielä 1950 syöksyrata oli tällä osuudella suora, mutta nykyään siinä on käännöksiä kuin super-G:ssä. Sitten tulee Hanneggschuss, jossa Johan Clarey vuonna 2013 saavutti korkeimman mitatun huippunopeuden maailmancupissa koskaan, 161,9 km/h. Ennen Hanneggschussia on lyhyt silta, jossa ylitetään vuoristotie ja Hanneggschussin jälkeen ylitetään kolmannen kerran Schiltwaldbach.

Hanneggschussin jälkeen seuraavana on Seilersboden, jonka tasaisissa käännöksissä laskijan täytyy olla huolellinen löytääkseen oikean paineen ja nopeuden. Tämän osuuden jälkeen vuorossa on vuonna 2003 tehty Silberhornsprung (Silberhornhyppyri). Hyppyri on suunniteltu niin, että televisiokuvissa näkyy hypyn taustalla Silberhorn-vuori. Seuraavaksi tuleva Österreicherloch (Itävaltalaisreikä) Wegscheiden-alueella sai nimensä vuonna 1954, koska kolme itävaltalaista laski tässä paikassa ulos. Ulosajot aiheuttaneet kolme kumpua on sittemmin pienennetty.

Viimeinen avainosuus on Ziel-S (Maali-S). Teknisesti vaikeat käännökset pitkän syöksyrinteen lopussa vaativat vielä laskijoilta paljon voimaa ja usein ratkaisevat kilpailun lopputuloksen. Vuonna 1991 Gernot Reinstadler laski tässä kohdassa ulos ja kuoli saamiinsa vammoihinsa.

Ziel-S johtaa Zielschussiin, joka 36 asteen (72 %) jyrkkyydellä on rinteen toiseksi jyrkin kohta Hundschopfin jälkeen. Maaliintuloa edeltävää hyppyä madallettiin ennen vuoden 2009 kilpailua turvallisuussyistä ja hyppyyn tuloa levennettiin. Aiemmin useat laskijat olivat kaatuneet tässä kohdassa, muun muassa Peter Müller, Silvano Beltrametti, Adrien Duvillard ja vuonna 2007 Bode Miller – silti ylittäen maalilinjan voittajana. Nykyisin hypystä ei enää lennetä paljoakaan ilmaan. Maaliintulo vaatii siltikin laskijoilta viimeiset voimat vielä nykyäänkin. Lauberhornin syöksylaskun maali sijaitsee 1 287 metriä merenpinnan yläpuolella Schiltwaldin vuoristokylässä noin kilometri etelään Wengenin keskustasta.

Alppiyhdistetyn syöksyn lähtö sijaitsee 2 025 metrin korkeudessa Hundschopfia edeltävän S-mutkan yläpuolella, josta on lähdetty myös vuodesta 2023 alkaen alppiyhdistetyn korvanneeseen super-g-kilpailuun.

Lauberhornin pujottelu ja alppiyhdistetyn pujottelu lasketaan Jungfrau / Männlichen -rinteessä ja se päättyy samalle maalialueelle kuin syöksylasku.

Kärkikolmikot

Sveitsi on menestynein maa 33 voitolla (31 toista sijaa ja 30 kolmatta sijaa). Toiseksi menestynein maa on Itävalta 31 voitolla (30 toista sijaa ja 31 kolmatta sijaa), lisäksi itävaltalaisilla on 1 toinen sija ja 1 kolmas sija, jolloin maan urheilijat edustivat natsi-Saksaa. Kolmanneksi menestynein maa on Italia 5 voitolla (3 toista sijaa ja 8 kolmatta sijaa).
VuosiVoittajaToinenKolmas 1930   Christian Rubi   L. F. W. Jackson   Bill Bracken 1931   Fritz Steuri   H. R. D. Waghorn   Willy Steuri 1932   Fritz Steuri   Willy Steuri   Gody Michel 1933 Kilpailu peruttiin. 1934   Adolf Rubi   Arnold Glatthard   Ernst von Allmen 1935   Richard Werle   Willy Steuri   Karl Graf 1936   Hans Schlunegger   Émile Allais   Wilhelm Walch 1937   Heinz von Allmen   Wilhelm Walch   Franz Zingerle 1938   Heinz von Allmen   Rudolf Cranz   Wilhelm Walch 1939   Karl Molitor   Wilhelm Walch   Josef Jennewein 1940   Karl Molitor   Hans Gertsch   Oskar Gertsch 1941   Rudolf Graf   Otto von Allmen   Hans Gertsch 1942   Karl Molitor   Rudolf Graf   Heinz von Allmen 1943   Karl Molitor   Heinz von Allmen   Marcel von Allmen 1944   Rudolf Graf   Fred Rubi   Hans Gertsch 1945   Karl Molitor   Paul Valär   Otto von Allmen 1946   Jean Blanc   Karl Molitor   Otto von Allmen 1947   Karl Molitor   Edy Rominger   Jean Blanc 1948   Zeno Colò   Ralph Olinger   Karl Molitor 1949   Rudolf Graf   Ralph Olinger   Luc de Bigontina 1950   Fred Rubi   Bernhard Perren   Rudolf Graf 1951   Othmar Schneider   Otto Linher   Zeno Colò 1952   Othmar Schneider   Maurice Sanglard   Otto Linher 1953   Andreas Molterer   Bernhard Perren   Martin Strolz 1954   Christian Pravda   Martin Strolz   Martin Julen 1955   Toni Sailer   Andreas Molterer   Ernst Oberaigner 1956   Toni Sailer   Josef Rieder   Othmar Schneider 1957   Toni Sailer   Roger Staub   Egon Zimmermann 1958   Toni Sailer   Wallace Werner   Willi Forrer 1959   Karl Schranz   Andreas Molterer   Roger Staub1960 Wilhelm Bogner Josef Stiegler Egon Zimmermann 1961   Guy Périllat   Gerhard Nenning   Karl Schranz 1962 Kilpailu peruttiin. 1963   Karl Schranz   Émile Viollat   Hugo Nindl 1964 Kilpailu muutettiin suurpujotteluksi. 1965   Stefan Sodat   Werner Bleiner   Karl Schranz 1966   Karl Schranz   Josef Minsch   Edmund Bruggmann 1967   Jean-Claude Killy   Léo Lacroix   Jean-Daniel Dätwyler 1968   Gerhard Nenning   Karl Schranz   Edmund Bruggmann 1969   Karl Schranz   Heinrich Messner   Karl Cordin 1970   Henri Duvillard   Karl Cordin   Heinrich Messner 1971 Kilpailu siirrettiin Sankt Moritziin. 1972 Kilpailu peruttiin. 1973 Kilpailu siirrettiin Grindelwaldiin. 1974   Roland Collombin   Franz Klammer   Herbert Plank 1975   Franz Klammer   Herbert Plank   Erik Håker1976 Herbert Plank Franz Klammer Bernhard Russi Franz Klammer Philippe Roux Jim Hunter 1977   Franz Klammer   Sepp Ferstl   Bernhard Russi 1978 Kilpailu peruttiin. 1979 Kilpailu siirrettiin Crans-Montanaan.1980 Ken Read Josef Walcher Peter Wirnsberger Peter Müller Ken Read Steve Podborski 1981   Toni Bürgler   Harti Weirather   Steve Podborski 1982   Harti Weirather   Erwin Resch   Peter Wirnsberger 1983 Kilpailu siirrettiin Kitzbüheliin. 1984   Bill Johnson   Anton Steiner   Erwin Resch1985 Helmut Höflehner Franz Heinzer Peter Wirnsberger Peter Wirnsberger Peter Lüscher Peter Müller 1986 Kilpailu peruttiin. 1987   Markus Wasmeier   Karl Alpiger   Franz Heinzer 1988 Kilpailu siirrettiin Leukerbadiin.1989 Marc Girardelli Markus Wasmeier Daniel Mahrer Marc Girardelli Pirmin Zurbriggen Daniel Mahrer 1990 Kilpailu siirrettiin Val d’Isèreen.1991 Daniel Mahrer Atle Skårdal Franz Heinzer 1992   Franz Heinzer   Markus Wasmeier   Helmut Höflehner 1993 Kilpailu siirrettiin Veysonnaziin. 1994   William Besse   Peter Runggaldier   Marc Girardelli1995 Kristian Ghedina Peter Rzehak Hannes Trinkl Kyle Rasmussen Werner Franz Armin Assinger 1996 Kilpailu siirrettiin Veysonnaziin. 1997   Kristian Ghedina   Luc Alphand   Fritz Strobl1998 Hermann Maier Nicolas Burtin Andreas Schifferer Andreas Schifferer Jean-Luc Crétier Hermann Maier 1999   Lasse Kjus   Hannes Trinkl   Hans Knauß 2000   Josef Strobl   Hermann Maier   Ed Podivinsky 2001 Kilpailu siirrettiin Kvitfjelliin. 2002   Stephan Eberharter   Hannes Trinkl   Josef Strobl2003 Stephan Eberharter Daron Rahlves Bruno Kernen Bruno Kernen Michael Walchhofer Stephan Eberharter 2004 Kilpailu siirrettiin Garmisch-Partenkircheniin. 2005   Michael Walchhofer   Christoph Gruber   Bode Miller 2006   Daron Rahlves   Michael Walchhofer   Fritz Strobl 2007   Bode Miller   Didier Cuche   Peter Fill 2008   Bode Miller   Didier Cuche   Manuel Osborne-Paradis 2009   Didier Défago   Bode Miller   Marco Sullivan 2010   Carlo Janka   Manuel Osborne-Paradis   Marco Büchel 2011   Klaus Kröll   Didier Cuche   Carlo Janka 2012   Beat Feuz   Hannes Reichelt   Christof Innerhofer 2013   Christof Innerhofer   Klaus Kröll   Hannes Reichelt 2014   Patrick Küng   Hannes Reichelt   Aksel Lund Svindal 2015   Hannes Reichelt   Beat Feuz   Carlo Janka 2016   Aksel Lund Svindal   Hannes Reichelt   Klaus Kröll 2017 Kilpailu siirrettiin Garmisch-Partenkircheniin. 2018   Beat Feuz   Aksel Lund Svindal   Matthias Mayer 2019   Vincent Kriechmayr   Beat Feuz   Aleksander Aamodt Kilde 2020   Beat Feuz   Dominik Paris   Thomas Dreßen 2021 Kilpailu siirrettiin Kitzbüheliin koronaviruspandemian takia. 2022   Aleksander Aamodt Kilde   Marco Odermatt   Beat Feuz  Vincent Kriechmayr   Beat Feuz   Dominik Paris 2023   Aleksander Aamodt Kilde   Marco Odermatt   Mattia Casse 2024   Marco Odermatt   Cyprien Sarrazin   Aleksander Aamodt Kilde  Marco Odermatt   Cyprien Sarrazin   Dominik Paris 2025   Marco Odermatt   Franjo von Allmen   Miha Hrobat

Voittajat
Seuraavat alppihiihtäjät ovat voittaneet Lauberhornin syöksylaskun:

6 voittoa
 Karl Molitor (1939, 1940, 1942, 1943, 1945, 1947)
4 voittoa
 Toni Sailer (1955, 1956, 1957, 1958)
 Karl Schranz (1959, 1963, 1966, 1969)
3 voittoa
 Franz Klammer (1975, 1976, 1977)
 Beat Feuz (2012, 2018, 2020)
 Rudolf Graf (1941, 1947, 1949)
 Marco Odermatt (2×2024, 2025)

2 voittoa
 Kristian Ghedina (1995, 1997)
 Stephan Eberharter (2002, 2003)
 Vincent Kriechmayr (2019, 2022)
 Othmar Schneider (1951, 1952)
 Marc Girardelli (1989)
 Aleksander Aamodt Kilde (2022, 2023)
 Heinz von Allmen (1937, 1938)
 Fritz Steuri (1931, 1932)
 Bode Miller (2007, 2008)

1 voitto
 Zeno Colò (1948)
 Christof Innerhofer (2013)
 Herbert Plank (1976)
 Helmut Höflehner (1985)
 Klaus Kröll (2011)
 Hermann Maier (1998)
 Andreas Molterer (1953)
 Gerhard Nenning (1968)
 Christian Pravda (1954)
 Hannes Reichelt (2015)
 Andreas Schifferer (1998)
 Stefan Sodat (1965)
 Josef Strobl (2000)
 Michael Walchhofer (2004)
 Harti Weirather (1982)
 Richard Werle (1935)
 Peter Wirnsberger (1985)
 Ken Read (1980)
 Lasse Kjus (1999)
 Aksel Lund Svindal (2016)

 Jean Blanc (1946)
 Henri Duvillard (1970)
 Jean-Claude Killy (1967)
 Guy Périllat (1961)
 Wilhelm Bogner (1960)
 Markus Wasmeier (1987)
 William Besse (1994)
 Toni Bürgler (1981)
 Roland Collombin (1974)
 Didier Défago (2009)
 Franz Heinzer (1992)
 Carlo Janka (2010)
 Bruno Kernen (2003)
 Patrick Küng (2014)
 Daniel Mahrer (1991)
 Peter Müller (1980)
 Adolf Rubi (1934)
 Christian Rubi (1930)
 Hans Schlunegger (1936)
 Bill Johnson (1984)
 Daron Rahlves (2006)
 Kyle Rasmussen (1995)

Lähteet
Skigebiet Grindelwald – Wengen Jungfrau.ch 
Aktuelle Informationen Jungfrau.ch 
Pistendaten Jungfrau.ch 
Winners | Internationale Lauberhornrennen Wengen  lauberhorn.ch 
Results – Wengen fis-ski.com 

Viitteet

Aiheesta muualla
Lauberhornin alppihiihtokilpailujen virallinen sivusto  

Luokka:Alppihiihtokilpailut
Luokka:Alppihiihdon maailmancup
Luokka:Sveitsin alppihiihto
Luokka:Sveitsin laskettelurinteet
Luokka:Alppihiihdon maailmancupin rinteet
Luokka:Lauterbrunnenin rakennukset ja rakennelmat
Luokka:Lauterbrunnenin urheilu